شەفەق
نیوز/ وەریەوبەرایەتی گشتی هاتوچو، ئمڕوو پەنجشەممە، مردن و زەخمداری 12 کەس وە رویداو
هاتوچوی لە چوار پارێزگای عراق راگەیان.
وەریەوبەرایەتیەگە
لە بەیاننامیگ رەسیە ئاژانس شەفەق نیوز وت، " رویداویگ لە یەکدان لە پارێزگای
سەڵاحەدین لە مابەین ری گشتی (بەغدا-سامەرا-ناحیەی ئەسحاقی) لە نزیک (ری کوبان)  رویدایە، لەمابەین ماشینیگ لە جویر دایۆ و ماشینیگ
کیا بنکوی بارهەڵگر، وە مدووی وریانەبوین، بویە هووکار مردن سێ کەس و زەخمداری چوارکەس.
لە بەیاننامەگە
خەوەردا لە رویداو پلیان ماشینیگ " مازدە پیک ئاپ بارهەڵگریگ"، لە پارێزگای
موسەنا لەوەر کۆنترۆڵ نەکردن ماشینەگە ک بویەسە هوکار لە ری دەرچگنی ئەرا کنار خوەڵیایەگە"
وتیش" رویداوەگە بویە هوکار مردن کەسیگ و زەخمداری یەکیگتر".
راگەیانیش،
" رویداویگ لەیەکداین لە پارێزگای واست لەمابەین دوو ماشین نزیک پیەڵ سەوز رویدایە،
لەوەر وریانەوین، رویداوەگە بویە هووکار زەخمداری دوو کەس".
دیاریکرد،
" رویداویگ تلیان لە پارێزگای بەسرە رویدایە، لە سەرەتای پیەڵ ئنتفازە، لەری ماشینیگ
لە جویر تویوتا، "وە مدووی تونی فرەیگ و وریانەوین"، وتیش، " رویداوەگە
بویە هوکار گیان لە دەسدان کەسیگ"..
